CELEX ID: 32012D0275
Publication Date: 2012-05-02

Document:
KOMISIJOS ĮGYVENDINIMO SPRENDIMAS
2012 m. gegužės 2 d.
dėl vynuogių veislių pavadinimų įtraukimo į EB ir JAV susitarimo dėl prekybos vynu 8 straipsnio 2 dalyje nurodyto Vyno ženklinimo etiketėmis protokolo IV priedėlį
(2012/275/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2005 m. gruodžio 20 d. Tarybos sprendimą 2006/232/EB dėl Europos bendrijos ir Jungtinių Amerikos Valstijų susitarimo dėl prekybos vynu sudarymo (1), ypač į jo 3 straipsnį,
kadangi:
(1)
Jungtinės Amerikos Valstijos paprašė iš dalies pakeisti Europos bendrijos ir Jungtinių Amerikos Valstijų susitarimo dėl prekybos vynu (2) 8 straipsnio 2 dalyje nurodyto Vyno ženklinimo etiketėmis protokolo IV priedėlį - į jį įtraukti vynuogių veislių pavadinimus, kuriuos 2011 m. spalio 27 d. Jungtinės Amerikos Valstijos pranešė Komisijai. Šis prašymas pateiktas pagal pirmiau minėto protokolo 3.6 punkto b papunktį;
(2)
pranešimas pateiktas atsižvelgiant į naujausią Alkoholio ir tabako mokesčių ir prekybos biuro priimtą ir 2011 m. spalio 27 d. Federaliniame registre paskelbtą taisyklę (3), kuria iš dalies pakeistos Alkoholio ir tabako mokesčių ir prekybos biuro taisyklės, - patvirtintų vynuogių veislių pavadinimų, kurie gali būti vartojami Amerikos vynams pavadinti, sąrašas papildytas naujais pavadinimais;
(3)
Komisija per 60 dienų nuo pranešimo gavimo dienos informavo Jungtines Amerikos Valstijas, kad pagal Komisijos reglamento (EB) Nr. 607/2009 (4) 62 straipsnio 3 dalį vynuogių veislių pavadinimai „Montepulciano“ ir „Blaufränkisch“ šiuo metu gali būti vartojami tik tam tikrų valstybių narių vynams pavadinti;
(4)
todėl Komisija turėtų patvirtinti, kad Sąjunga sutinka su siūlomais Vyno ženklinimo etiketėmis protokolo IV priedėlio pakeitimais, išskyrus su vynuogių veislių pavadinimais „Montepulciano“ ir „Blaufränkisch“ susijusius atvejus;
(5)
Bendro žemės ūkio rinkų organizavimo vadybos komitetas nepateikė savo nuomonės per pirmininko nustatytą laiką,
NUSPRENDĖ:
1 straipsnis
Pagal Europos bendrijos ir Jungtinių Amerikos Valstijų susitarimo dėl prekybos vynu 11 straipsnio 5 dalį Komisija patvirtina, kad Sąjunga sutinka su siūlomais Vyno ženklinimo etiketėmis protokolo IV priedėlio pakeitimais, išskyrus su vynuogių veislių pavadinimais „Montepulciano“ ir „Blaufränkisch“ susijusius atvejus.
Pakeistas IV priedėlio tekstas, kuriam Sąjunga pritaria, pateikiamas priede.
2 straipsnis
Žemės ūkio ir kaimo plėtros generalinis direktorius įgaliojamas Jungtinėms Amerikos Valstijoms pateikti raštišką atsakymą.
Priimta Briuselyje 2012 m. gegužės 2 d.

EuroVoc Classification:
Level 1: 100147
100157
100161
Level 2: 100253
100283
100259
100256
100282
100195
100279
100196
Level 3: 138
2079
2119
87
2106
6205
5017
1115
7207
4416
1615
2200
All Descriptors: 2888
4713
4726
5573
888
893